Diari Oficial de la Generalitat Valenciana


Sumari del DOGV 4862, del 14-10-2004 (2004/10376)

ORDE de 21 de setembre de 2004, de la Conselleria de Cultura, Educació i Esport, per la qual es modifica parcialment l'Orde de 8 de març de 2004, referida a canvis en el catàleg d'unitats, llocs de treball docent, denominació i altres aspectes, de determinats centres docents públics d'Educació Infantil, Educació Primària i Educació Especial, de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/10436


Data del document
:   21-09-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * personal docent
    * educació especial
    * educació preescolar
    * qualificació del personal
    * personal
    * ensenyament primari

ORDE de 21 de setembre de 2004, de la Conselleria de Cultura, Educació i Esport, per la qual es modifica parcialment l'Orde de 8 de març de 2004, referida a canvis en el catàleg d'unitats, llocs de treball docent, denominació i altres aspectes, de determinats centres docents públics d'Educació Infantil, Educació Primària i Educació Especial, de titularitat de la Generalitat Valenciana. [2004/10709]
  
El Decret 233/1997, de 2 de setembre (DOGV de 08.09.1997), del Govern Valencià, va aprovar el vigent Reglament Orgànic i Funcional de les escoles d'Educació Infantil i dels col·legis d'Educació Primària. De conformitat amb el que establix l'article 1, la Conselleria de Cultura, Educació i Esport, per mitjà d'orde, pot crear o suprimir unitats, així com modificar la xarxa de centres existents en funció de la planificació de les ensenyances.
  
L'orde de 10 de gener de 1997 (DOGV de 24.01.1997), de la conselleria de cultura, educació i ciència, va establir les plantilles-tipus de les escoles d'educació infantil i col·legis d'educació primària públics, de titularitat de la generalitat valenciana, i va determinar els llocs de treball docent que corresponen als centres dels nivells assenyalats, atenent el seu nombre d'unitats.
  
Les ordes de 21 de gener de 1997 (DOGV de 28.01.1997) i de 17 de març de 2000 (DOGV de 28.03.2000), de la conselleria de cultura, educació i ciència, van actualitzar, respectivament, el catàleg d'unitats i el de llocs de treball docent de tots els centres públics d'Educació Infantil, Educació Primària i Educació Especial que configuraven la xarxa pública de titularitat de la Generalitat Valenciana. amb posterioritat, estes ordes han experimentat modificacions parcials.
  
L'orde de 8 de març de 2004 (DOGV de 26.03.2004), de la Conselleria de Cultura, Educació i Esport ha sigut l'última d'estes disposicions legals que ha modificat les anteriors, amb l'establiment en la seua disposició final tercera que els seus efectes s'entendran referits a partir del començament del curs escolar 2004/05. Entre les modificacions que s'hi introduïxen, figuraven determinats centres d'Educació Infantil i Primària d'Alacant en els quals se suprimien les unitats i llocs docents del primer cicle d'educació secundària obligatòria, per estar prevista la seua incorporació a l'Institut d'Educació Secundària Miguel Hernández de la citada localitat. com es preveu que, amb anterioritat al començament del curs 2004/05, les instal·lacions del citat institut no estaran disponibles perquè es produïsca la dita incorporació, pareix aconsellable no introduir-hi les modificacions establides per l'orde al·ludida, a fi d'assegurar que el procés acadèmic d'escolarització es produïsca en les millors condicions possibles. d'altra banda, s'han produït i s'estan produint actuacions urbanístiques en el barri del Parc Ansaldo de Sant Joan d'Alacant, les conseqüències del qual seran l'absència de població escolar en el col·legi públic del mateix nom.
  
Vistos els expedients i estudiades les propostes efectuades per la Direcció Territorial de Cultura, Educació i Esport d'Alacant.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Es modifica parcialment l'annex de l'orde de 8 de març de 2004, de la conselleria de cultura, educació i esport, per la qual es modifica el catàleg d'unitats, el de llocs de treball docent, la denominació i altres aspectes de determinats centres docents públics d'Educació Infantil, Educació Primària i Educació Especial, de titularitat de la Generalitat Valenciana, publicada en el Diari Oficial de la Generalitat Valenciana núm. 4270, de 26 de març de 2004, de manera que la composició per unitats i el catàleg de llocs de treball dels col·legis públics, que se citen en l'annex de la present orde, queden determinats com s'hi indica.
  
DISPOSICIÓ ADDICIONAL
  
La present disposició s'inscriurà en el registre de centres docents de la comunitat valenciana.
  
DISPOSICIÓ FINAL
  
Única
  
Esta orde entrarà en vigor l'endemà de la seua publicació en el Diari Oficial de la Generalitat Valenciana. no obstant això, els seus efectes s'entendran referits a partir del començament del curs escolar 2004/2005.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa contra la present orde, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició ha d'interposar-se davant el conseller de cultura, educació i esport, en el termini d'un mes comptador des de l'endemà de la publicació.
  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.
  
València, 21 de setembre de 2004
  
El conseller de Cultura, Educació i Esport